CELEX: 62021TN0014
Language: fi
Date: 2021-01-15 00:00:00
Title: Asia T-14/21: Kanne 15.1.2021 – Ryanair v. komissio

1.3.2021   
            
            
               FI
            
            
               Euroopan unionin virallinen lehti
            
            
               C 72/33
            
         
      Kanne 15.1.2021 – Ryanair v. komissio
      (Asia T-14/21)
      (2021/C 72/44)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.57544(2020/N) – Belgia COVID-19: Tuki Brussels Airlinesille 21.8.2020 annetun Euroopan komission päätöksen ja
               
            
                  —
               
               
                  velvoittamaan komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, jonka mukaan komissio sovelsi virheellisesti tilapäisiä valtiontukipuitteita katsoessaan, että Brussels Airlinesille myönnettävä laina on tilapäisten valtiotukipuitteiden mukainen ja että Brussels Airlinesille voidaan myöntää pääomasijoitustukea, koska se ei arvioinut, oliko pääomasijoitustuen ohella käytettävissä soveltuvampia ja vähemmän vääristäviä toimenpiteitä todetessaan, että pääomasijoituksen määrä oli oikeasuhtainen, ja olemalla kieltämättä tehokkaasti Brussels Airlinesia laajentumasta aggressiivisesti.
               
            
                  2)
               
               
                  Toinen kanneperuste, jonka mukaan Euroopan komissio on soveltanut virheellisesti SEUT 107 artiklan 3 kohdan b alakohtaa todetessaan, että tuella korjataan vakava häiriö Belgian taloudessa ja jättäessään noudattamatta velvollisuuttaan verrata keskenään tuen myönteisiä vaikutuksia ja niitä epäedullisia vaikutuksia, jotka tuella on kaupankäynnin edellytyksiin ja vääristymättömän kilpailun ylläpitämiseen (ns. intressivertailu).
               
            
                  3)
               
               
                  Kolmas kanneperuste, jonka mukaan päätöksessä on loukattu syrjintäkiellon, palvelujen tarjoamisen vapauden ja sijoittautumisvapauden yleisiä periaatteita.
               
            
                  4)
               
               
                  Neljäs kanneperuste, jonka mukaan Euroopan komissio on jättänyt aloittamatta muodollista tutkimusmenettelyä vakavista vaikeuksista huolimatta ja loukannut kantajan menettelyllisiä oikeuksia.
               
            
                  5)
               
               
                  Viides kanneperuste, jonka mukaan Euroopan komissio on jättänyt noudattamatta perusteluvelvollisuuttaan.